smcproject/ml-wiki-sentences huggingface dataset:
കാലടി ബ്രഹ്മാനന്ദോദയം എച്ച് എസ് 
കേന്ദ്രീയവിദ്യാലയം, പട്ടം, തിരുവനന്തപുരം,
എൻ എസ് എസ് കോളേജ്, ചങ്ങനാശേരി.
എൻ എസ് എസ് കോളേജ് പന്തളം,
ശങ്കരാചാര്യ സർവ്വകലാശാല എന്നിവിടങ്ങളിൽ സംസ്കൃത അധ്യാപകൻ.
20 ഗവേഷണ പ്രബന്ധങ്ങളും, 2 സ്വതന്ത്ര ഗ്രന്ഥങ്ങളും, കൂട്ടായ പരിശ്രമത്താൽ 4 ഗ്രന്ഥങ്ങളും തയ്യാറാക്കി.
ഗവേഷണ മാർഗ്ഗദർശകനായി  കേരള സർവ്വകലാശാലയിലും എം ജി യൂണിവേർസിറ്റിയിലും 11 ഗവേഷകരുടെ മാർഗ്ഗദർശിയായി
പ്രവർത്തിച്ചു.
സാമൂഹ്യപ്രവർത്തന വഴികൾ
വിശ്വസംസ്കൃതപ്രതിഷ്ഠാനം സംഘടന മന്ത്രി, പൊതുകാര്യദർശി, സംസ്ഥാന അദ്ധ്യക്ഷൻ,
ആലപ്പുഴ മങ്കൊമ്പിൽ കേരളത്തിലെ ആദ്യ ശിക്ഷകപ്രശിക്ഷണം വി.കൃഷ്ണശർമ്മയുമായി ചേർന്ന് സംഘടിപ്പിച്ചു.
1986 മുതൽ സംഭാഷണ ശിബിരശിക്ഷകർക്കുള്ള പ്രശിക്ഷണശിബിരത്തിൽ ശിക്ഷണം നടത്തുന്നു.
അമൃതഭാരതി വിദ്യാപീഠം ഉപാദ്ധ്യക്ഷൻ, പരീക്ഷാസഞ്ചാലകൻ, പാഠ്യപദ്ധതി പുനർനിർമ്മാണ സമിതി അംഗം
രാഷ്ട്രീയ സ്വയംസേവക സംഘം പ്രചാരകൻ ആയിരുന്നു
മാവേലിക്കര താലൂക്കിൽ വിസ്താരകൻ, ആലപ്പുഴ ജില്ലാ സംഘചാലകൻ, ( 15 മാസക്കാലം അടിയന്തിരാവസ്ഥയിൽ സെക്കന്തരാബാദിൽ ജയിൽവാസം)
തപസ്യാ കലാ സാഹിത്യവേദി  സംഘടനാസെക്രട്ടറി, തിരുവനന്തപുരം അദ്ധ്യക്ഷൻ തുടങ്ങി നിരവധി സാമൂഹിക സാംസ്കാരിക സംഘടനാ പ്രവർത്തകനായിരുന്നു.
പുരസ്കാരങ്ങൾ/ബഹുമതികൾ
2021 ൽ വിശ്വസംസ്കൃതപ്രതിഷ്ഠാനം പണ്ഡിതരത്നം പുരസ്കാരം നൽകി ആദരിച്ചു
↑ https://kerala.samskritabharati.in/vsp_souvenir ↑ https://kerala.samskritabharati.in/vsp_souvenir
എം.പി. അച്യുതൻ
കേരളത്തിൽ നിന്നുള്ള ഒരു രാജ്യസഭാ അംഗവും ജനയുഗത്തിന്റെ മുൻ പത്രാധിപരും സിപിഐ സംസ്ഥാന എക്സിക്യൂട്ടീവ് അംഗവുമാണ് എം പി അച്യുതൻ.
(8 ജനുവരി 1949 - ) ജീവിതരേഖ
കോഴിക്കോട് ജില്ലയിലെ വടകരയിൽ ജനിച്ചു.
അച്ഛൻ:കണ്ണൻ അമ്മ ചോറോട് മുറിയമ്പത്ത് ചീരു.
മടപ്പള്ളി ഗവൺമെന്റ് കോളേജിൽ പഠിച്ചു.
ബി.കോം ബിരുദധാരിയാണ്.
ഏപ്രിൽ 2009 ൽ രാജ്യസഭയിലേക്ക് തെരഞ്ഞെടുക്കപ്പെട്ടു.
ആഗസ്റ്റ് 2009 മുതൽ വിവര സാങ്കേതിക വിദ്യ കമ്മിറ്റിയിലും വാർത്താ പ്രക്ഷേപണ വകുപ്പിന്റെ കമ്മിറ്റിയിലും അംഗമാണ്.
ഭാര്യ :ജി മോഹനകുമാരി (എഡിറ്റർ ബാലസാഹിത്യ ഇൻസ്റ്റിറ്റ്യൂട്ട്) രാജ്യസഭ കാലഘട്ടവും പാർട്ടിയും 2009-2015 : സി.പി.ഐ., എൽ.ഡി.എഫ്. അവലംബം ↑
എം.പി. അപ്പൻ ഇംഗ്ലീഷ് വിലാസം https://ml.wikipedia.org/wiki/M.
_Appan
മഹാകവി എം. പി. അപ്പൻ ഒരു മലയാള കവിയും സാഹിത്യകാരനുമായിരുന്നു (1913-2003) .
തിരുവനന്തപുരം ജില്ലയിലെ 1913-ൽ ജനിച്ചു.
തിരുവനന്തപുരം യൂണിവേഴ്സിറ്റി കോളേജിൽ നിന്നും ബി.എ പാസായി.
അധ്യാപകനായി  ജോലിയിൽ പ്രവേശിച്ച അദ്ദേഹം ഡി. എ.ഒ  ആയാണ്‌  സർവ്വീസിൽ നിന്ന് വിരമിച്ചത്.
1957 മുതൽ 1967 വരെ കേരള സാഹിത്യ അക്കാദമി അംഗമായിരുന്നു.
നാല്പ്പതോളം കവിതാ സമാഹാരങ്ങൾ പ്രസിധീകരിച്ചിട്ടുണ്ട്, അദ്ദേഹത്തിന്റെ പ്രധാന കൃതികളിൽ കേരള സാഹിത്യ അക്കാദമി അവാറ്ഡ് ലഭിച്ച ഉദ്യാനസൂനം , വെള്ളിനക്ഷത്രം, സുവർണ്ണോദയം എന്നിവ ഉൾ‌പ്പെടുന്നു.
പുരസ്കാരങ്ങൾ ഉള്ളൂർ അവാർഡ് - 2003 വള്ളത്തോൾ അവാർഡ് - 1995 എഴുത്തച്ചൻ അവാർഡ് - 1998 കേരള സാഹിത്യ അക്കാദമി അവാർഡ് - 1973 ആശാൻ പ്രൈസ് ശൂരനാട് കുഞ്ഞൻ‌പിള്ള അവാർഡ് അവലംബം ↑ ↑ Google Books: Who's who of Indian Writers, 1999: A-M By Kartik Chandra Dutt, Sahitya Akademi ↑ ↑
എം.പി. ഗോവിന്ദൻ നായർ ഇംഗ്ലീഷ് വിലാസം https://ml.wikipedia.org/wiki/M.
_Govindan_Nair
കോട്ടയം ജില്ലയിൽ നിന്നുള്ള മുതിർന്ന ഇന്ത്യൻ നാഷണൽ കോൺഗ്രസ് നേതാവായിരുന്നു എം.പി. ഗോവിന്ദൻ നായർ(1926-2022) .
അഭിഭാഷകൻ, കോൺഗ്രസ് പ്രവർത്തകൻ, വിജയപുരം പഞ്ചായത്ത് പ്രസിഡന്റ്, കേരളാ ബാർ അസോസിയേഷനംഗം, അർബൻ ബാങ്ക് അസോസിയേഷനംഗം, എൻ.എസ്.എസ്. പ്രതിനിധിസഭാംഗം, ശങ്കർ മന്ത്രിസഭയിലെ ആരോഗ്യവകുപ്പ് മന്ത്രി, തിരുവിതാംകൂർ ദേവസ്വം ബോർഡ് പ്രസിഡന്റ് തുടങ്ങിയ നിലകളിൽ പ്രവർത്തിച്ചിട്ടുണ്ട്.
കോട്ടയം ജില്ലയിലെ പാറമ്പുഴയിൽ പുത്തൻപുരയിൽ വീട്ടിൽ എൻ.പരമേശ്വരൻ പിള്ളയുടേയും കുഞ്ഞുകുട്ടിയമ്മയുടേയും മകനായി 1926 ഏപ്രിൽ 27ന് ജനനം.
പ്രാഥമിക വിദ്യാഭ്യാസത്തിന് ശേഷം കോട്ടയം സി.എം.എസ് കോളേജിൽ നിന്ന് ഇൻറർമീഡിയറ്റും ആലുവ യു.സി കോളേജിൽ നിന്ന് ബിരുദവും തിരുവനന്തപുരം ലോ കോളേജിൽ നിന്ന് നിയമബിരുദവും നേടി.
1950-ൽ കോട്ടയം ബാറിൽ അഭിഭാഷകനായി ഔദ്യോഗിക ജീവിതമാരംഭിച്ചു.
1950-ൽ ഇന്ത്യൻ നാഷണൽ കോൺഗ്രസ് പാർട്ടി ടിക്കറ്റിൽ വിജയപുരം പഞ്ചായത്ത് അംഗമായ ഗോവിന്ദൻ നായർ പഞ്ചായത്ത് പ്രസിഡൻ്റായി തിരഞ്ഞെടുക്കപ്പെട്ടു.
1960-ലെ നിയമസഭ തിരഞ്ഞെടുപ്പിൽ സി.പി.ഐയിലെ എൻ.രാഘവക്കുറുപ്പിനെ പരാജയപ്പെടുത്തി കോട്ടയത്ത് നിന്ന് ആദ്യമായി നിയമസഭയിലെത്തി.
1962 മുതൽ 1964 വരെ ആർ.ശങ്കർ മന്ത്രിസഭയിലെ ആരോഗ്യ വകുപ്പ് മന്ത്രിയായിരുന്നു.
വനം, ദേവസ്വം എന്നീ വകുപ്പുകളുടെ അധിക ചുമതലയും ഉണ്ടായിരുന്നു.
1964-ൽ പതിനാറ് കോൺഗ്രസ് എം.എൽ.എമാർ രാജിവച്ചതോടെ നിയമസഭയിൽ ഭൂരിപക്ഷം നഷ്ടപ്പെട്ട് ആർ.ശങ്കർ മുഖ്യമന്ത്രി പദം രാജിവച്ചു.
ആ സമയത്തും അടിയുറച്ച കോൺഗ്രസ് നേതാവായി ഗോവിന്ദൻ നായർ പാർട്ടിയിൽ ഉറച്ചുനിന്നു.
1965, 1967 നിയമസഭ തിരഞ്ഞെടുപ്പുകളിൽ കോട്ടയത്ത് നിന്ന് വീണ്ടും മത്സരിച്ചെങ്കിലും പരാജയപ്പെട്ടു.
2012 മുതൽ 2015 വരെ തിരുവിതാംകൂർ ദേവസ്വം ബോർഡ് പ്രസിഡൻറായി പ്രവർത്തിച്ച ഗോവിന്ദൻ നായർ 1950 മുതൽ 2019 വരെ അഭിഭാഷക ജോലിയിൽ തുടർന്നു.
കോട്ടയം ഡി.സി.സി പ്രസിഡന്റ്, കെ.പി.സി.സി, എ.ഐ.സി.സി അംഗം, എൻ.എസ്.എസ് പ്രതിനിധിസഭ, ഡയറക്ടർ ബോർഡ് അംഗം, ആതുരസേവാ സംഘം പ്രസിഡൻറ് എന്നീ നിലകളിലും പ്രവർത്തിച്ചിട്ടുണ്ട്.
കോട്ടയം ഗവ.
മെഡിക്കൽ കോളേജിന്റെ സ്ഥാപകാംഗം കൂടിയാണ് എം.പി.ഗോവിന്ദൻ നായർ.
വാർധക്യ സഹജമായ അസുഖങ്ങൾക്ക് ചികിത്സയിലിരിക്കവെ 96-മത്തെ വയസിൽ 2022 ഏപ്രിൽ പതിമൂന്നിന് അന്തരിച്ചു.
സ്വകാര്യ ജീവിതം ഭാര്യ : ശാരദ ദേവി മകൾ : സുധ മരുമകൻ : പി.എസ്.സി നായർ തിരുവഞ്ചൂർ രാധാകൃഷ്ണൻ എം.എൽ.എ പിതാവിന്റെ സഹോദര പുത്രനാണ്.
അവലംബം ↑ മുൻമന്ത്രി എം.പി ഗോവിന്ദൻ നായർ അന്തരിച്ചു ↑ മുൻമന്ത്രി എം.പി.ഗോവിന്ദൻ നായർ കോട്ടയത്ത് വച്ച് അന്തരിച്ചു ↑ ↑ കമ്മ്യൂണിസ്റ്റ് കോട്ടയിൽ കടന്നുകയറിയ കോൺഗ്രസ് നേതാവ്
എം.പി. താമി ഇംഗ്ലീഷ് വിലാസം https://ml.wikipedia.org/wiki/M.
P._Thami
കേരളത്തിലെ ഒരു പ്രമുഖ രാഷ്ട്രീയ നേതാവും മുൻ നിയമസഭാംഗവുമായിരുന്നു എം.പി. താമി.
ഇന്ത്യൻ നാഷണൽ കോൺഗ്രസ് നേതാവായിരുന്ന താമി 1980-ലും 1987-ലും തൃത്താലയിൽ നിന്നും 1991-ൽ ചേലക്കരയിൽ നിന്നും കേരളനിയമസഭയിലേയ്ക്ക് തിരഞ്ഞെടുക്കപ്പെട്ടിട്ടുണ്ട്.
കുഞ്ഞക്കന്റേയും മുണ്ടിയുടേയും മകനായി 1938 ൽ ജനിച്ചു.
2010 മെയ് 15 ന് 72ആം വയസ്സിൽ അന്തരിച്ചു.
അധികാരസ്ഥാനങ്ങൾ തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 1991 ചേലക്കര നിയമസഭാമണ്ഡലം എം.പി. താമി കോൺഗ്രസ് (ഐ.) , യു.ഡി.എഫ് സി. കുട്ടപ്പൻ സി.പി.എം. എൽ.ഡി.എഫ് 1987 തൃത്താല നിയമസഭാമണ്ഡലം എം.പി. താമി കോൺഗ്രസ് (ഐ.) , യു.ഡി.എഫ്. എം.കെ. കൃഷ്ണൻ സി.പി.എം. എൽ.ഡി.എഫ് 1980 തൃത്താല നിയമസഭാമണ്ഡലം എം.പി. താമി കോൺഗ്രസ് (ഐ.) എൻ. സുബ്ബയ്യൻ ഐ.എൻ.സി. (യു.) കുടുംബം
കാളിക്കുട്ടിയാണ് ഭാര്യ.
മക്കൾ: മധു (സച്ചിദാനന്ദൻ), രാമദാസ്, വിജയകുമാരി, പ്രേമകുമാരി.
പുറത്തേക്കുള്ള കണ്ണികൾ അവലംബം ↑ http://www.ceo.kerala.gov.in/electionhistory.html Archived 2021-11-11 at the Wayback Machine .
എം.പി. നാരായണപിള്ള ഇംഗ്ലീഷ് വിലാസം https://ml.wikipedia.org/wiki/M_P_Narayanapillai ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മലയാളത്തിലെ പ്രശസ്തനായ എഴുത്തുകാരനും പത്രപ്രവർത്തകനും സാമൂഹിക നായകനുമായിരുന്നു എം.പി. നാരായണപിള്ള (ജനനം - 1939 നവംബർ 22 , മരണം - 1998 മെയ് 19 ).
നാണപ്പൻ എന്ന് സ്നേഹത്തോടെ അറിയപ്പെട്ടിരുന്നു അദ്ദേഹം.
പെരുമ്പാവൂരിനു അടുത്തുള്ള പുല്ലുവഴിയിൽ ജനിച്ചു.
അലഹബാദ് സർവ്വകലാശാലയിൽ നിന്നും കാർഷിക ശാസ്ത്രത്തിൽ ബിരുദം നേടിയതിനു ശേഷം അദ്ദേഹം ദില്ലിയിലെ കിഴക്കൻ ജർമ്മൻ എംബസിയിൽ ടെലെഫോൺ ഓപ്പറേറ്റർ ആയി തന്റെ ഔദ്യോഗിക ജീവിതം ആരംഭിച്ചു.
അതിനുശേഷം ഒരു സാമ്പത്തിക വിദഗ്ദ്ധനായി ദേശീയ ആസൂത്രണ കമ്മീഷനിൽ അദ്ദേഹം 5 വർഷം ജോലിചെയ്തു.
ഈ സമയത്താണ് തന്റെ സാഹിത്യ ജീവിതം അദ്ദേഹം ആരംഭിക്കുന്നത്.
ഹോങ്കോങ്ങിലെ 'ഫാർ ഈസ്റ്റേൺ ഇക്കണോമിക്‌ റിവ്യൂ'വിൽ സബ് എഡിറ്ററായി ചേർന്ന്‌ ധനകാര്യപത്രപവർത്തനം ആരംഭിച്ചു.
1970 മുതൽ 1972 വരെ അദ്ദേഹം ബോംബെയിൽ വാണിജ്യവകുപ്പിന്റെ പ്രസിദ്ധീകരണ വിഭാഗം തലവനായും മക് ഗ്രാ ഹില്ല് ലോക വാർത്തയുടെ ഇന്ത്യൻ വാർത്താ ലേഖകൻ ആയും ജോലി ചെയ്തു.
ഇതിനുശേഷം മിനറത്സ് ആന്റ് മെറ്റത്സ് റിവ്യൂ-വിന്റെ പത്രാധിപരായി അദ്ദേഹം പ്രവർത്തിച്ചു.
പരിണാമം (നോവൽ) , എം. പി നാരായണപിള്ളയുടെ കഥകൾ, 56 സത്രഗലി ( കഥാസമാഹാരം ), മൂന്നാം കണ്ണ്‌, കാഴ്ചകൾ ശബ്ദങ്ങൾ ( ലേഖന സമാഹാരം ) എന്നിവയാണ്‌ കൃതികൾ.
ഏഷ്യൻ ഇൻഡസ്റ്റ്രീസ് ഇൻഫൊർമേഷൻ സെന്റർ എന്ന സ്ഥാപനത്തിന്റെ തലവൻ ആയിരുന്നു.
മലയാളം വാരികയായിരുന്ന ട്രയലിന്റെ പത്രാധിപരായും പ്രവർത്തിച്ചിട്ടുണ്ട്.
1960കളിൽ ന്യൂ ദെൽഹിയിൽ ഒത്തുകുടിയ യുവ എഴുത്തുകാരുടെ കൂട്ടത്തിൽ ഒരാളാണ് എം.പി. നാരായണപിള്ള.
ഈകുട്ടത്തിൽപ്പെട്ട  ഒ.വി. വിജയൻ, എം മുകുന്ദൻ, കാക്കനാടൻ, വി.കെ.എൻ എന്നിവരോടോപ്പോം നാരായണപിള്ളയും മലയാള സാഹിത്യത്തിൻറെ മോടെർനിസ്റ്റ് യുഗത്തിന്റെ തുടക്കക്കാരനായി കരുതപ്പെടുന്നു.
ധാരാ‍ളം ചെറുകഥകൾ എഴുതിയിട്ടുണ്ടെങ്കിലും പരിണാമം എന്ന ഒറ്റ നോവൽ മാത്രമേ നാരായണപിള്ള എഴുതിയിട്ടുള്ളൂ.
കേരള സാഹിത്യ അക്കാദമിയുടെ 1992-ലെ പുരസ്കാരം ലഭിച്ചു എങ്കിലും തന്റെ ചില നിബന്ധനകൾ പുരസ്കാര കമ്മിറ്റി അംഗീകരിക്കാത്തതിനാൽ അദ്ദേഹം ഈ പുരസ്കാരം നിരസിച്ചു.
പരിണാമത്തെ കുറിച്ച്‌:
"നായയും മനുഷ്യനുമായുള്ള പ്രധാന വ്യത്യാസം നായയ്ക്ക്‌ കള്ളത്തരമില്ല എന്നുള്ളതാണ്‌."
- ഒരു നായയാണ്‌ പരിണാമത്തിലെ കേന്ദ്ര കഥാപാത്രം.
"ആത്യന്തികമായ നേതൃത്വം എപ്പോഴും ചെന്നുനിൽക്കുന്നത്‌ ആദർശവാദികളുടെയോ നിസ്സ്വാർത്ഥസേവകരുടെയോ വികാരജീവികളുടെയോ കൈയിലായിരിക്കില്ല. അധികാരത്തിനുള്ള മത്സരത്തിൽ വെറും കരുക്കളാകാനേ അത്തരക്കാർക്കു പറ്റൂ. മറിച്ച്‌, ലളിതവൽക്കരിച്ച ചിന്താശീലവും കറകളഞ്ഞ ക്രൂരതയും കൈമുതലായ പൂയില്യനെപ്പോലത്തെ ചില അപൂർവ മനുഷ്യരുണ്ട്‌. പാതി മൃഗവും പാതി മനുഷ്യരുമായവർ. സ്വന്തം സംഘത്തിനകത്തെ എതിർപ്പുകളെ ചവിട്ടിയരയ്ക്കാനുള്ള നിർദ്ദയത്വം മാത്രമല്ല; ഭ്രാന്തുപോലുള്ള അപ്രതീക്ഷിതമായ തീരുമാനങ്ങളെടുക്കാനുള്ള കഴിവും അവരിൽ കാണും. ചുറ്റുമുള്ള വൈതാളികർ പാതിമൃഗമായ ആ നേതാവിന്റെ ക്രൂരതകളെ പുറംലോകത്തിനുവേണ്ടി ദൈവവൽക്കരിക്കുവാനാകും ശ്രമിക്കുക. ഒരു പാർട്ടിയിലെ കാര്യമല്ലിത്‌. മറ്റു മനുഷ്യരെ ഭരിക്കാൻ മോഹിക്കുന്ന എല്ലാ പ്രസ്ഥാനങ്ങളിലെയും എല്ലാ വലിയ നേതാക്കൻമാരുടെയും കഥയാണ്‌. മനുഷ്യനെ ഭരിക്കാൻ ആദ്യം ഉപേക്ഷിക്കേണ്ടത്‌ മനുഷ്യത്വമാണ്‌."
നാരായണപിള്ളയുടെ കഥകൾ അവയുടെ ഭാഷാഗുണാത്തേക്കാളേറെ ശ്രദ്ധിക്കപ്പെട്ടത്‌ അവ കൈകാര്യം ചെയ്ത വിഷയങ്ങളുടെ സങ്കീർണ്ണതകൾ കൊണ്ടായിരുന്നു.
അധികാരമോഹങ്ങളുടെയും വിപ്ലവവീര്യങ്ങളുടെയും സർവ്വോപരി മാനുഷികമൂല്യങ്ങളുടെയും കഥ പറയുന്ന പരിണാമം മലയാളത്തിലുണ്ടായ മികച്ച കൃതികളിലൊന്നാണ്‌.
കൃതികൾ 56 സത്രഗലി പരിണാമം Archived 2011-05-19 at the Wayback Machine .
എം.പി. നാരായണപിള്ളയുടെ കഥകൾ ഹനുമാൻ സേവ (അപൂർണം. പിന്നീട് പുനത്തിൽ കുഞ്ഞബ്ദുള്ള പൂർത്തിയാക്കി) അവസാനത്തെ പത്തുരൂപാ നോട്ട് (സ്മരണകൾ) മൂന്നാംകണ്ണ് - ജീവചരിത്രപരമായ ഉപന്യാസങ്ങൾ (ഭാഗം 1: സി.പി. രാമചന്ദ്രൻ, വി.കെ.എൻ. , മാധവിക്കുട്ടി (കമലാദാസ്), മലയാറ്റൂർ രാമകൃഷ്ണൻ , പി. ഗോവിന്ദപ്പിള്ള , കെ. കരുണാകരൻ , ബാബുഭാസ്കർ) (ഭാഗം 2: കെ.സി. മാമൻ മാപ്പിള, എ.ഡി. ഗോർവാല) വായനക്കാരെ പൂവിട്ടു തൊഴണം ഉരുളയ്ക്കുപ്പേരി ഇന്നലെ കാക്ക വന്നോ?
പിണ്ഡം കൊത്തിയോ?
ആറാം കണ്ണ് മദ്യപുരാണം പിടക്കോഴി കൂവാൻ തുടങ്ങിയാൽ വെളിപാടുകൾ കാഴ്ചകൾ ശബ്ദങ്ങൾ കെന്റക്കി ചിക്കൻ കടകൾ തല്ലിപ്പൊളിക്കണോ?
വിവാദം മുരുകൻ എന്ന പാമ്പാട്ടിയും മറ്റു കഥകളും തിരനോട്ടം വെങ്കായയുഗം എം.പി.നാരായണപിള്ളയുടെ കഥകൾ സമ്പൂർണം ജാതി ചോദിക്കുക പറയുക മറ്റ് മാധ്യമങ്ങളിൽ ടെലിവിഷൻ
യാത്രയ്ക്കിടയിൽ എന്ന ചെറുകഥ ഷാജി എൻ കരുൺ ടെലിഫിലിമായി അനുവർത്തനം ചെയ്തിട്ടുണ്ട്.
1998 മെയ്‌ 19 -ന്‌ മുംബൈയിൽ വച്ച്‌ അന്തരിച്ചു.
ഇംഗ്ലീഷ് വിവർത്തനങ്ങൾ 56, ലേൻ നൊ.
70 Archived 2006-06-30 at the Wayback Machine .
-സുനിൽ കെ. പൂലാനി വിവർത്തനം ചെയ്തത്.
മൃഗാധിപത്യം - പാട്രിക് എഡ്വാര്ഡ് അവലംബം ↑ "Laughter born of tears", The Hindu (Apr 04, 2004) ↑ Author Information Archived 2011-08-10 at the Wayback Machine .
at DC Bookstore ↑ {{ cite web }} : Check date values in: | accessdate= ( help ) എം.പി. നാരായണപിള്ള - ഇപാട്രിക് .
എം.പി. കുഞ്ഞിരാമൻ ഇംഗ്ലീഷ് വിലാസം https://ml.wikipedia.org/wiki/M.
P._Kunhiraman
കേരളത്തിലെ ഒരു രാഷ്ട്രീയ പ്രവർത്തകനും മുൻ നിയമസഭാംഗവുമായിരുന്നു എം.പി. കുഞ്ഞിരാമൻ (ജീവിതകാലം:1909 സെപ്റ്റംബർ - 29 ജനുവരി 1969).
മലമ്പുഴ നിയമസഭാമണ്ഡലത്തിൽ നിന്നും സി.പി.ഐ.എം. സ്ഥാനാർഥിയായി വിജയിച്ചാണ് മൂന്നാം കേരളനിയമസഭയിൽ അംഗമായി.
1909 സെപ്റ്റംബറിൽ ജനിച്ചു, ഇദ്ദേഹത്തിന് മൂന്ന് ആണ്മക്കളും അഞ്ച് പെൺ‌മക്കളുമാണുണ്ടായിരുന്നത്.
മൂന്നാം നിയമസഭാ സാമാജികനായിരിക്കെ 1969 ജനുവരി 29ന് കോഴിക്കോട് മെഡിക്കൽ കോളേജിൽ വച്ച് അന്തരിച്ചു.
സി.പി.ഐ.എമ്മിന്റെ പാലക്കാട് ജില്ലാ സെക്രട്ടറി, പാലക്കാട് ജില്ലാ കർഷക തൊഴിലാളി സംഘത്തിന്റെ സെക്രട്ടറി എന്നീ നിലകളിൽ ഇദ്ദേഹം പ്രവർത്തിച്ചിരുന്നു.
നിയമസഭാംഗമായിരിക്കെ 1969 ജനുവരി 29ന് കോഴിക്കോട് മെഡിക്കൽ കോളെജിൽ വച്ച് അന്തരിച്ചു.
തിരഞ്ഞെടുപ്പ് ചരിത്രം ക്രമം വർഷം മണ്ഡലം വിജയിച്ച സ്ഥാനാർത്ഥി പാർട്ടി ലഭിച്ച വോട്ടുകൾ ഭൂരിപക്ഷം തൊട്ടടുത്ത സ്ഥാനാർത്ഥി പാർട്ടി വോട്ടുകൾ 1 1967 മലമ്പുഴ നിയമസഭാമണ്ഡലം എം.പി. കുഞ്ഞിരാമൻ സി.പി.ഐ.എം. 27,454 15,869 എ. നാരായണൻ കോൺഗ്രസ് 11,585 2 1965 മലമ്പുഴ നിയമസഭാമണ്ഡലം എം.പി. കുഞ്ഞിരാമൻ സി.പി.ഐ.എം. 27,835 14,351 സി.വി. രാമചന്ദ്രൻ കോൺഗ്രസ് 13,484 പുറത്തേക്കുള്ള കണ്ണികൾ നിയമസഭയുടെ ചരമോപചാരം അവലംബം
എം.പി. ഗംഗാധരൻ ഇംഗ്ലീഷ് വിലാസം https://ml.wikipedia.org/wiki/M.
P._Gangadharan
മൂന്ന്, നാല്, അഞ്ച്, ആറ്, ഏഴ്, പതിനൊന്ന് കേരളനിയമസഭയിലെ അംഗവും മുൻ ജലസേചനവകുപ്പ് മന്ത്രിയുമായിരുന്നു എം.പി. ഗംഗാധരൻ (15 ജൂലൈ 1934 - 31 ഒക്ടോബർ 2011).
പി. ശങ്കരപ്പണിക്കരുടേയും എം. മാധവിയമ്മയുടെയും മകനായി 1934 ജൂലൈ 15നാണ് എം.പി. ഗംഗാധരൻ ജനിച്ചത്.
എ.കെ. ശാന്തകുമാരിയാണ് ഭാര്യ, രണ്ട് ആൺകുട്ടികളും ഒരു പെൺകുട്ടിയും ഇദ്ദേഹത്തിനുണ്ട്.
ഹൃദയാഘാതത്തെത്തുടർന്ന് 2011 ഒക്ടോബർ 31-ന് തിരുവനന്തപുരത്തെ ഒരു സ്വകാര്യ ആശുപത്രിയിൽ വച്ച് മരണമടഞ്ഞു.
നിയമത്തിൽ ബിരുദധാരിയായ ഇദ്ദേഹം 1970-ലെ‍ ഉപതെരഞ്ഞെടുപ്പിലൂടെയാണ് കേരളനിയമസഭയിൽ അംഗമാകുന്നത്.
മൂന്നും നാലും നിയമസഭകളിൽ നിലമ്പൂർ നിയോജകമണ്ഡലത്തേയും , അഞ്ചും, ഏഴും, പതിനൊന്നും നിയമസഭകളിൽ പൊന്നാനി മണ്ഡലത്തേയും , ആറാം നിയമസഭയിൽ പട്ടാമ്പി നിയോജകമണ്ഡലത്തേയുമാണ് ഇദ്ദേഹം പ്രതിനിധീകരിച്ചത്.
പതിനൊന്നാം നിയമസഭയിൽ എംഎൽഎയായെങ്കിലും കരുണാകരന്റെ നേതൃത്തിൽ കോൺഗ്രസിലുണ്ടായ പിളർപ്പിനെ തുടർന്ന് 2005 ജൂലൈ 5-ന് അംഗത്വം രാജിവച്ചു.
1982 മുതൽ 86 വരെ കരുണാകരൻ മന്ത്രിസഭയിൽ ജലസേചനമന്ത്രിയായി പ്രവർത്തിച്ച അദ്ദേഹത്തിന് മകളെ പ്രായപൂർത്തിയവാതെ വിവാഹം ചെയ്തയച്ചതിന് രാജിവെക്കേണ്ടി വന്നു.
ജലസേചനമന്ത്രിയായിരിക്കുമ്പോൾ പൈപ്പിടലിന്റെ പേരിലുള്ള ആരോപണങ്ങൾക്കും വിധേയനാവേണ്ടി വന്നിട്ടുണ്ട്.
കോൺഗ്രസ് പാർലമെന്റ് പാർട്ടി ഉപനേതാവ്, മലപ്പുറം ഡി.സി.സി പ്രസിഡന്റ്, ഐ.എൻ.സി വർക്കിങ് കമ്മറ്റി മെമ്പർ, കെ.പി.സി.സി ജനറൽ സെക്രട്ടറി എന്നീ നിലകളിൽ പ്രവർത്തിച്ചിട്ടുണ്ട്.
കരുണാകരൻ രൂപീകരിച്ച ഡി.ഐ.സി.കെയിൽ സജീവമായിരുന്നു.
ഡി.ഐ.സി സ്ഥാനാർഥിയായി തിരുവനന്തപുരത്ത് മൽസരിച്ച് തോറ്റു.
കരുണാകരൻ കോൺഗ്രസിലേക്ക് മടങ്ങിയപ്പോഴും മുരളീധരനോടൊപ്പം എൻ.സി.പിയിൽ തുടർന്നു.
വാട്ടർ അഥോറിട്ടിയുടെയും കെ.ടി.ഡി.സിയുടെയും ചെയർമാനായിരുന്നു.
എം.പി. നാരായണ മേനോൻ ഇംഗ്ലീഷ് വിലാസം https://ml.wikipedia.org/wiki/MP_Narayanamenon
സ്വതന്ത്ര സമര സേനാനിയും കോണ്ഗ്രസ് നേതാവും മലബാറിലെ ഖിലാഫത്ത് സമരങ്ങളിലെ സജീവ സാന്നിധ്യവും മലബാർ കലാപത്തിൽ പങ്കെടുത്ത വ്യക്തിയുമായിരുന്നു മുതൽപ്പുരേടത്ത് പടിഞ്ഞാറേതിൽ നാരായണമേനോൻ എന്ന എം.പി. നാരായണമേനോൻ .
ഹിന്ദു മുസ്‌ലിം ഐക്യത്തിനായി എന്നും മുൻ നിരയിൽ ഉണ്ടായ വ്യക്തിയായിരുന്നു ഇദ്ദേഹം.
മലബാർ കലാപത്തിൽ ഖിലാഫത്ത് വളണ്ടിയർമാരെ പിന്തുണച്ചതിനു ബ്രിട്ടീഷുകാരുടെ ക്രൂര പീഡനങ്ങൾ ഏറ്റു വാങ്ങിയ ചരിത്രവും ഇദ്ദേഹത്തിനുണ്ട്.
1934-35 കാലയളവിൽ അദ്ദേഹം കെ.പി.സി.സി പ്രസിഡന്റായി സേവനമനുഷ്ടിച്ചിട്ടുണ്ട് കുടിയാൻ നിവാരണ സംഘം രൂപീകരിച്ചത് മേനോനാണ് .
കേരളത്തിലെ കേരളത്തിലെ സ്വാതന്ത്ര്യസമര സേനാനികളിൽ ഏറ്റവും കൂടുതൽ കാലം ജയിൽശിക്ഷ അനുഭവിച്ചത് നാരായണമേനോനായിരിക്കും എന്ന് വിലയിരുത്തപ്പെടുന്നു.
1887 -ൽ പെരിന്തൽമണ്ണക്കടുത്ത് പുഴക്കാട്ടിരി മുതൽപ്പുരേടത്ത് പടിഞ്ഞാറേതിൽ കുടുംബത്തിലാണ് നാരയണമേനോൻ ജനിച്ചത്.
അമ്മ അമ്മാളു അമ്മ.
അച്ഛൻ ആലിപ്പറമ്പിൽ പറമ്പോട്ട് "പോർത്ത്യാർ" കുഞ്ഞുണ്ണിമേനോൻ .
1966-ൽ നാരായണമേനോൻ അന്തരിച്ചു.
അവലംബം ↑ {{ cite book }} : Missing or empty | title= ( help ) ↑ ↑ ↑ ↑ {{ cite web }} : Check | url= value ( help ) ↑ http://www.madhyamam.com/news/277669/140324 ↑ http://www.thejasnews.com/index.jsp?tp=det det=yes news_id=201408113214028977%5Bപ്രവർത്തിക്കാത്ത+കണ്ണി%5D ↑ ↑ ↑ ↑ ↑ നമ്മുടെ തറവാട്, പി. കൊച്ചുണ്ണിപ്പണിക്കർ
കൊറോണൽ മാസ് ഇജക്ഷൻ ഇംഗ്ലീഷ് വിലാസം https://ml.wikipedia.org/wiki/Coronal_mass_ejection This video shows the particle flow around Earth as solar ejecta associated with a coronal mass ejection strike.
Heliophysics Phenomena Coronal hole Coronal mass ejection Geomagnetic storm Solar flare Solar particle event Solar prominence Sunspot Space Weather ക സ തി
കൊറോണൽ മാസ് ഇജക്ഷൻ എന്നത്, സൂര്യനിൽ നിന്നും സ്പേസിലേക്ക്  ഉത്സർജിക്കുന്ന സൂര്യവാതങ്ങളുടെയും , പ്ലാസ്മയുടേയും കാന്തിക ക്ഷേത്രങ്ങളുടേയും വലിയ കൂട്ടമാണ്.
ഇവ സോളാർ ഫെയറുകളോടും മറ്റു സോളാർ ആക്റ്റിവിറ്റികളുമായി അസ്സോസ്സിയേറ്റ് ചെയ്തിരിക്കുന്നെങ്കിലും, ഇവ തമ്മിൽ കാര്യകാരണബന്ധം  സ്ഥാപിക്കപ്പെട്ടിട്ടില്ല.
മിക്ക എമിഷനുകളും  സൂര്യന്റെ ഉപരിതലത്തിലുള്ള ആക്റ്റീവ് റീജിയനുക്കളായ സൺസ്പോട്ടുകളിൽ രൂപം  കൊള്ളുന്നവയാണു.
സോളാർ മാക്സിമയ്ക്കടുത്ത്, ദിവസവും മൂന്നു സി എം  ഇ വരെ ഉണ്ടാകുമ്പോൾ, സോളാർ മിനിമയ്ക്കടുത്ത്, അഞ്ചു ദിവസത്തിലൊരിക്കൽ ഒരു സി എം  ഇ യാണുണ്ടാവുനതു.
കൊറോണൽ മാസ് ഇജക്ഷന്റെ ഫലമായി വലിയ അളവിൽ ദ്രവ്യവും, വിദ്യുത്കാന്തിക തരംഗങ്ങളും, കൊറോണയ്ക്കടുത്തോ, അകലെ, ഗൃഹങ്ങൾക്കിടയിലെ സ്പേസിലേയ്ക്കോ  റിലീസു ചെയ്യുന്നു.
ഉത്സർജിക്കുന്ന ദ്രവ്യം  മിക്കവാറും  ഇലക്ട്രോണുകളും  പ്രോട്ടോണുകളും  കുറഞ്ഞ അളവിൽ ഹീലിയം , ഓക്സിജൻ , ഇരുമ്പ് എന്നിവ അടങ്ങിയ പ്ലാസ്മയാണു.
കൊറോണൽ മാസ് ഇജക്ഷനുകൾ, സൗര്യോപരിതലത്തിലെ കാന്തിക ക്ഷേത്രത്തിൽ വലിയ തോതിലുള്ള മാറ്റങ്ങൾ വരുത്തുന്നു.
വൈറ്റ് - ലൈറ്റ് കൊറോണോഗ്രാഫ് എന്ന ഉപകരണത്തിന്റെ സഹായത്തോടെ സി എം  ഇ കളെ നിരീക്ഷിക്കാവുന്നതാണു.
മാഗ്നറ്റിക് റീക്കണക്ഷൻ എന്ന പ്രതിഭാസമാണു സി എം  ഇ കൾക്കു കാരണം  എന്നു ഗവേഷണങ്ങൾ കാണിക്കുന്നു.
മാഗ്നറ്റിക് റീക്കണക്ഷൻ എന്നതു, രണ്ടു വിപരീത ദിശകളിലുള്ള കാന്തിക ക്ഷേത്രങ്ങൾ അടുത്തു വരുമ്പോൾ, കാന്തിക ക്ഷേത്രങ്ങളുളെ വിന്യാസം  മാറുന്ന  പ്രക്രിയയ്ക്കു പറയുന്ന പേരാണു.
ഈ പ്രക്രിയയിൽ, കാന്തിക ക്ഷേത്രങ്ങളിൽ ശേഖരിച്ചു വച്ചിരുന്ന ഊർജ്ജം  പെട്ടെന്നു റിലീസു ചെയ്യപ്പെടുന്നു.
കൊറോയിഡ് ഇംഗ്ലീഷ് വിലാസം https://ml.wikipedia.org/wiki/Choroid
മനുഷ്യ നേത്രത്തിലെ കണക്റ്റീവ് ടിഷ്യൂ ഉൾപ്പെടുന്ന രക്തക്കുഴലുകളുടെ  പാളിയാണ് കോറോയിഡ് .
ഇത് റെറ്റിനയ്ക്കും സ്ക്ലീറയ്ക്കും ഇടയിൽ സ്ഥിതിചെയ്യുന്നു.
മനുഷ്യന്റെ കോറോയിഡ് കണ്ണിന്റെ പിൻഭാഗത്ത് അങ്ങേയറ്റത്ത് 0.2 mm കട്ടിയുള്ളതാണ്.
മറ്റ് ഭാഗങ്ങളിൽ കനം 0.1mm ആയി ചുരുങ്ങുന്നു.
കോറോയിഡ് റെറ്റിനയുടെ പുറം പാളികൾക്ക് ഓക്സിജനും പോഷണവും നൽകുന്നു.
സീലിയറി ബോഡി , ഐറിസ് എന്നിവയ്‌ക്കൊപ്പം കോറോയിഡ് യൂവിയയുടെ ഭാഗമാണ്.
കോറോയിഡിന്റെ ഘടന പ്രകാരം ഇത് സാധാരണയായി നാല് പാളികളായി തിരിച്ചിരിക്കുന്നു (റെറ്റിനയിൽ നിന്ന് ഏറ്റവും അടുത്തുള്ള ക്രമത്തിൽ വർഗ്ഗീകരിച്ചിരിക്കുന്നു): ഹാലർ പാളി- വലിയ വ്യാസമുള്ള രക്തക്കുഴലുകൾ അടങ്ങിയ കോറോയിഡിന്റെ ഏറ്റവും പുറം പാളി സാറ്റ്‌ലർ പാളി- ഇടത്തരം വ്യാസമുള്ള രക്തക്കുഴലുകളുടെ പാളി കൊറിയോകാപ്പിലറി - കാപ്പിലറികളുടെ പാളി ബ്രച്സ് മെംബ്രേൻ (പര്യായങ്ങൾ: ലാമിന ബസാലിസ്, കോംപ്ലക്സസ് ബസാലിസ്, ലാമിന വിട്ര)- കോറോയിഡിന്റെ ആന്തരിക പാളി.
രക്ത വിതരണം രണ്ട് തരത്തിലുണ്ട്.
റെറ്റിനലും (റെറ്റിനയിൽ) യൂവിയലും,  ആന്തരിക കരോട്ടിഡ് ധമനി യിൽ നിന്ന് ഉരുത്തിരിഞ്ഞ ഒഫ്താൽമിക് ധമനിയിൽ നിന്നും ഉൽഭവിക്കുന്ന പോസ്റ്റീരിയർ സീലിയറി ആർട്ടറികൾ വഴിയാണ് രക്ത വിതരണം.
റെറ്റിനയുടെ പുറം, മധ്യ പാളികൾ യൂവിയ എനീവിടങ്ങളിൽ രക്ത വിതരണം നടത്തുന്ന യൂവിയൽ ആർട്ടറികൾ ഒഫ്താൽമിക് ആർട്ടറിയുടെ ശാഖകളാണ്, ഇവ ഒപ്റ്റിക് നാഡിയിലൂടെ കടന്നുപോകാതെ ഐബോളിലേക്ക് പ്രവേശിക്കുന്നു.
മറുവശത്ത്, റെറ്റിനയുടെ രക്തചംക്രമണം  ഒഫ്താൽമിക് ആർട്ടറിയുടെ ഒരു ശാഖയായ സെൻട്രൽ റെറ്റിനൽ ആർട്ടറിയിൽ നിന്നാണ് ലഭിക്കുന്നത്, ഇത് ഒപ്റ്റിക് നാഡിയുമായി ചേർന്ന് കടന്നുപോകുന്നു.
അനാസ്റ്റോമോസിസ് അല്ലതെ സെഗ്മെന്റൽ വിതരണത്തിലാണ് ഇവ ശാഖകളാകുന്നത്.
കോറോയിഡൽ രക്ത വിതരണത്തെ ബാധിക്കുന്ന രോഗങ്ങൾക്ക് ഇത് ചികിത്സാപരമായി പ്രാധാന്യമർഹിക്കുന്നു.
കേന്ദ്ര കാഴ്ചയ്ക്ക് കാരണമായ മാക്കുലയും ഒപ്റ്റിക് നാഡിയുടെ മുൻഭാഗവും കോറോയ്ഡൽ രക്ത വിതരണത്തെ ആശ്രയിച്ചിരിക്കുന്നു.
കോറോയിഡൽ രക്ത കുഴലുകളുടെ ഘടന കാണുന്നതിന് ഒപ്റ്റിക്കൽ കോഹെറൻസ് ടോമോഗ്രാഫിയും, രക്തപ്രവാഹം പരിശോധിക്കാൻ ഇൻഡോസയൈൻ ഗ്രീൻ ആൻജിയോഗ്രാഫി, ലേസർ ഡോപ്ലർ ഇമേജിംഗ് എന്നിവയും സഹായിക്കുന്നു.
ബോണി ഫിഷിൽ
കോറോയ്ഡൽ ഗ്രന്ഥി എന്നറിയപ്പെടുന്ന ഒപ്റ്റിക് നാഡിക്ക് സമീപമുള്ള കാപ്പിലറിയുടെ ഒരു ഭാഗം ടെലിയോസ്റ്റുകൾ വഹിക്കുന്നുണ്ട്.
ഇതിന്റെ പ്രവർത്തനം കൃത്യമായി അറിയില്ലെങ്കിലും ഇത് ഒരു ഓക്സിജൻ കാരിയറാണെന്ന് വിശ്വസിക്കപ്പെടുന്നു.
ഇരുണ്ട നിറമുള്ള പിഗ്മെന്റായ മെലാനിൻ, കണ്ണിനുള്ളിലെ അനിയന്ത്രിതമായ പ്രതിഫലനത്തെ പരിമിതപ്പെടുത്താൻ കോറോയിഡിനെ സഹായിക്കുന്നു, ഇത് ആശയക്കുഴപ്പമുണ്ടാക്കുന്ന ചിത്രങ്ങളെക്കുറിച്ചുള്ള കൃത്യമായ ധാരണയ്ക്ക് സഹായിക്കും.
മനുഷ്യരിലും മറ്റ് മിക്ക പ്രൈമേറ്റുകളിലും , കോറോയിഡിലുടനീളം മെലാനിൻ ഉണ്ട്.
ആൽബിനിസം ഉള്ളവരിൽ, മെലാനിൻ ഇല്ലാത്തത് കാഴ്ച കുറവിന് കാരണമാകുന്നു.
എന്നിരുന്നാലും, മനുഷ്യരൊഴികെ മറ്റ് പല മൃഗങ്ങളിലും മെലാനിന്റെ ഭാഗിക അഭാവം മികച്ച രാത്രി കാഴ്ചയ്ക്ക് സഹായിക്കുന്നു.
ഈ മൃഗങ്ങളിൽ, കോറോയിഡിന്റെ ഒരു ഭാഗത്തിൽ നിന്ന് മെലാനിൻ ഇല്ലാതാകുന്നു, ആ ഭാഗത്ത് പ്രതിഫലിക്കുന്ന ടിഷ്യുവിന്റെ പാളിയായ ടാപെറ്റം ലൂസിഡം, നിയന്ത്രിത രീതിയിൽ പ്രതിഫലിപ്പിച്ച് പ്രകാശം ശേഖരിക്കാൻ സഹായിക്കുന്നു.
ഇരുണ്ട കൊറോയിഡിൻറെ ഇത്തരത്തിലുള്ള പ്രതിഫലനം ഫോട്ടോകളിൽ റെഡ്-ഐ-എഫക്റ്റ് ഉണ്ടാക്കുന്നു.
ഇതും കാണുക കൊറിയോറെറ്റിനൈറ്റിസ് യുവിയൈറ്റിസ് അധിക ചിത്രങ്ങൾ മനുഷ്യന്റെ കണ്ണിന്റെ സ്കീമാറ്റിക് ക്രോസ് സെക്ഷൻ; കോറോയിഡ് പർപ്പിൾ നിറത്തിൽ കാണിച്ചിരിക്കുന്നു.
റെറ്റിന, കോറോയ്ഡൽ രക്തപ്രവാഹത്തിന്റെ ലേസർ ഡോപ്ലർ ഇമേജിംഗ് ഐറിസ്, മുൻ കാഴ്ച ഒപ്റ്റിക് നാഡിയുടെ ടെർമിനൽ ഭാഗവും തിരശ്ചീന വിഭാഗത്തിൽ ഐബോളിലേക്കുള്ള പ്രവേശനവും ഇടത് ഐബോളിന്റെ പിൻഭാഗത്തിന്റെ പകുതി കണ്ണിന്റെ ഘടന ലേബൽ ചെയ്തിരിക്കുന്നു ഈ ചിത്രം കണ്ണിന്റെ ഘടനകളെ ലേബൽ ചെയ്ത മറ്റൊരു കാഴ്ച കാണിക്കുന്നു കോറോയിഡ് തുറന്നുകാട്ടാൻ കാളക്കുട്ടിയുടെ കണ്ണ് വിച്ഛേദിക്കപ്പെട്ടു: ഇതിന്റെ ടാപെറ്റം ലൂസിഡം വർണ്ണാഭമായ നീലയാണ് പരാമർശങ്ങൾ ബാഹ്യ ലിങ്കുകൾ ബോസ്റ്റൺ യൂണിവേഴ്സിറ്റി- ഹിസ്റ്റോളജി ചിത്രം
കൊറോണറി കെയർ യൂണിറ്റ് ഇംഗ്ലീഷ് വിലാസം https://ml.wikipedia.org/wiki/Coronary_Care_Unit കോഴിക്കോട് ഇഖ്റാ ഹോസ്പിറ്റലിലെ സി.സി.യു
കൊറോണറി കെയർ യൂണിറ്റ് (Coronary Care Unit- CCU ) അല്ലെങ്കിൽ കാർഡിയാക് ഇൻറൻസീവ് കെയർ യൂണിറ്റ് (cardiac intensive care unit-CICU).
ആശുപത്രികളിൽ ഹൃദ്രോഗ സംബന്ധമായ അത്യാഹിതങ്ങൾക്കായി സംവിധാനിച്ചിട്ടുള്ള പ്രത്യേക സംരക്ഷണമുറി.
കൊറോണവൈറസ് വാക്സിൻ
കൊറോണവൈറസുകൾ ഉണ്ടാക്കുന്ന രോഗങ്ങളെ പ്രതിരോധിക്കുന്നതിനുപയോഗിക്കുന്ന ഘടകങ്ങൾ ഉൾക്കൊള്ളുന്നവയാണ് കൊറോണവൈറസ് വാക്സിനുകൾ.
പക്ഷികൾ, നായകൾ, പൂച്ചകൾ എന്നിവയിൽ പ്രയോഗിക്കുന്ന നിരവധി കൊറോണവൈറസ് വാക്സിനുകൾ പരീക്ഷണഘട്ടങ്ങളിലാണ്.
വിവിധ കൊറോണവൈറസുകൾ ഉണ്ടാക്കുന്ന സിവിയർ അക്യൂട്ട് റെസ്പിറേറ്ററി സിൻഡ്രോം (സാർസ്), മിഡിൽ ഈസ്റ്റ് റെസ്പിറേറ്ററി സിൻഡ്രോം (മെർസ്) എന്നിവയ്ക്ക് ഫലപ്രദമായി ഉപയോഗിക്കാവുന്ന വാക്സിനുകൾ ഇതുവരെയും കണ്ടെത്തിയിട്ടില്ല.
2020 മാർച്ചിൽ ൽ കൊറോണവൈറസ് -19  രോഗബാധ തടയുന്നതിനുള്ള മനുഷ്യരിലെ ട്രയൽ പഠനം ആരംഭിച്ചു.
മൃഗങ്ങളിൽ വിവിധപരീക്ഷണഘട്ടങ്ങളിലിരിക്കുന്ന കൊറോണവൈറസ് വാക്സിനുകളാണ് നിലവിലുള്ളത്.
സാർസ് കൊറോണാവൈറസ് വാക്സിനുകൾ എലികളിൽ പ്രയോഗിച്ചതുവഴി ലഭിച്ച പഠനങ്ങൾ തെളിയിക്കുന്നത് വാക്സിൻ ഘടകങ്ങൾക്കെതിരെ ഉയർന്നതരത്തിലുള്ള പ്രതികരണപ്രവർത്തനങ്ങൾ നടക്കുന്നു എന്നും ഇത് മനുഷ്യനിലെ വാക്സിൻ പ്രയോഗത്തിന് വലിയ ശ്രദ്ധ നൽകേണ്ടതുണ്ടെന്നുമാണ്.
സാർസ് കൊറോണവൈറസ് വാക്സിൻ
കൊറോണവൈറസ് ഉണ്ടാക്കുന്ന സിവിയർ അക്യൂട്ട് റെസ്പിറേറ്ററി സിൻഡ്രോം രോഗത്തിനെതിരായ വാക്സിനുകൾ ഫലപ്രദമായി പ്രയോഗിക്കാൻ കഴിഞ്ഞിട്ടില്ല.
മൃതമാക്കപ്പെട്ട വൈറസ് ഘടകങ്ങളോ സബ്-യൂണിറ്റ് അല്ലെങ്കിൽ ഡി.എൻ.എ വാക്സിനുകളോ വൈറൽ ജീനോമുപയോഗിച്ചുള്ള വാക്സിനുകളോ മാത്രമാകും ഫലപ്രദം എന്ന് പഠനങ്ങൾ തെളിയിക്കുന്നു.
2002-2003 ൽ സാർസ് ആഗോളഭീതിയുളവാക്കുന്ന രോഗമായി വ്യാപിച്ചപ്പോൾ നിരവധി മരുന്നുകമ്പനികളും സംഘടനകളും സാർസിനെതിരായ വാക്സിനുകൾ രൂപപ്പെടുത്തുന്ന ഗവേഷണങ്ങൾക്ക് വലിയ സാമ്പത്തികസഹായം നൽകിയിരുന്നു.
എന്നാൽ സാർസ് വ്യാപനം നിലച്ചശേഷം വാക്സിനുകളുടെ വിപണിസാധ്യതകൾ ഒഴിവായതോടെ ഈ ഫണ്ടുകൾ പിൻവലിക്കുകയോ തുടരാതിരിക്കുകയോ ചെയ്തിട്ടുണ്ട്.
ക്ലിനിക്കൽ പ്രയോഗത്തിന് ലഭ്യമായത് ഇനാക്ടിവേറ്റഡ് സാർസ് വാക്സിൻ ആണ് എങ്കിലും മനുഷ്യരിലെ സുരക്ഷയാണ് മുഖ്യപ്രശ്നമായി കരുതപ്പെടുന്നത്.
മിഡിൽ ഈസ്റ്റ് റെസ്പിറേറ്ററി സിൻഡ്രോം വാക്സിൻ
രോഗം ബാധിച്ചവരിൽ 35 ശതമാനം പേരും മരണപ്പെട്ടെങ്കിലും ഫലപ്രദമായ മെർസ് വൈറസിനെതിരെ വാക്സിൻ രൂപപ്പെടുത്താൻ ഇതുവരെ കഴിഞ്ഞിട്ടില്ല.
7 വർഷങ്ങൾക്കുശേഷം വീണ്ടും മെർസ് വൈറസ് ബാധ റിപ്പോർട്ട് ചെയ്തതോടെ ഫലപ്രദമായ വാക്സിനുകളുടെ ഗവേഷണവും ഉത്പാദനവും വലിയ പ്രാധാന്യമർഹിക്കുന്നു.
കോവി‍‍ഡ്-2019 വാക്സിൻ
സിവിയർ അക്യൂട്ട് റെസ്പിറേറ്ററി സിൻഡ്രോം- കൊറോണവൈറസ്-2 എന്ന വൈറസാണ് 2019 കൊറോണവൈറസ് രോഗത്തിനുകാരണം.
രോഗം 2019 ഡിസംബറിൽ ചൈനയിലെ വുഹാനിലാണ് ആദ്യമായി റിപ്പോർട്ട് ചെയ്തത്.
എന്നാൽ ഫലപ്രദമായ വാക്സിൻ ഇനിയും കണ്ടെത്തിയിട്ടില്ല.
ചൈനീസ് സെന്റർ ഫോർ ഡിസീസ് കണ്ട്രോൾ ആന്റ് പ്രിവൻഷൻ, ഹോങ്കോങ് യൂണിവേഴ്സിറ്റി, ഷാങ്ഹായ് ഈസ്റ്റ് ഹോസ്പിറ്റൽ, സെന്റ് ലൂയിസിലെ വാഷിങ്ടൺ യൂണിവേഴ്സിറ്റി എന്നിവ കോവിഡ്-19 രോഗത്തിനെതിരായ വാക്സിൻ ഗവേഷണപ്രവർത്തനങ്ങളിൽ ഏർപ്പെട്ടിരിക്കുന്നു.
2020 ഗവേഷണങ്ങൾ
അമേരിക്കയുടെ നാഷണൽ ഇൻസ്റ്റിട്യൂട്ട് ഓഫ് ഹെൽത്ത് (NIH) , മോഡേണാ ബയോടെക്നോളജി കമ്പനിയുടെ പകർച്ചവ്യാധി നിയന്ത്രണവിഭാഗവുമായിച്ചേർന്ന് 2020 ജനുവരി 13 ന് വൈറസിനെതിരെ mRNA-1273 എന്ന വാക്സിൻ പരീക്ഷണത്തിനായി പ്രയോഗിക്കുന്നതിന് അന്തിമതീരുമാനമെടുത്തു.
Coalition for Epidemic Preparedness Innovations (CEPI) ആണ് ഈ വാക്സിൻ ഉത്പാദിപ്പിക്കുന്നതിന് സാമ്പത്തികസഹായം ചെയ്യുന്നത്.
മോ‍ഡേണയിലെ നാഷണൽ ഇൻസ്റ്റിട്യൂട്ട് ഓഫ് അലർജി ആന്റ് ഇൻഫെക്ഷ്യസ് ഡിസീസ് (NIAID) ആണ് വാക്സിൻ ഗവേഷണങ്ങൾ നടത്തുന്നത്.
ആറാഴ്ച നീണ്ടുനിൽക്കുന്ന ഓപൺ ലേബൽ പഠനത്തിന് 45 രോഗികൾ പങ്കാളികളാകുന്നു.
പൂർണമായും ഫലപ്രദമായ വാക്സിൻ ഉത്പാദിപ്പിക്കാൻ 12 മുതൽ 18 വരെ മാസമെടുക്കും.
SARS-CoV-2 ന്റെ ജനറ്റിക് കോഡ് പകർപ്പെടുത്താണ് ഈ വാക്സിൻ നിർമ്മിക്കുന്നത്.
ആദ്യഘട്ടത്തിൽ mRNA-1273 ഘടകത്തിന്റെ സുരക്ഷയും പ്രതിരോധവൽക്കരണസാധ്യതയും അറിയാൻ 25μg, 100μg, 250μg ഡോസുകളാണ് 18 മുതൽ 55 വരെ പ്രായമുള്ള സന്നദ്ധാംഗങ്ങൾക്ക് നൽകുന്നത്.
2020 മാർച്ച് 16 ന് ആദ്യപങ്കാളി (ജെന്നിഫർ ഹാലർ) വാക്സിൻ സ്വീകരിച്ചു.
കോവിഡ്-19 കാൻഡിഡേറ്റ് വാക്സിനുകളുടെ ലിസ്റ്റ് ലോകാരോഗ്യസംഘടന പ്രസിദ്ധീകരിച്ചു.
കൊറോണേഷൻ ഓഫ് ദി വിർജിൻ അൾത്താർപീസ് ഇംഗ്ലീഷ് വിലാസം https://ml.wikipedia.org/wiki/Coronation_of_the_Virgin_Altarpiece Reconstruction of the work
1534-ൽ മൊറേട്ടോ ഡാ ബ്രെസിയ വരച്ച അഞ്ച് പാനൽ ചിത്രമാണ് കൊറോണേഷൻ ഓഫ് ദി വിർജിൻ അൾത്താർപീസ്.
അതിന്റെ സെൻട്രൽ പാനലും (കൊറോണേഷൻ ഓഫ് ദി വിർജിൻ വിത് സെയിന്റ്സ് മൈക്കൽ, ജോസഫ്, ഫ്രാൻസിസ് ഓഫ് അസീസി ആന്റ് നിക്കോളാസ് ഓഫ് ബാരി) അപ്പർ പാനലും (ഗോഡ് ദ ഫാദർ) ഇപ്പോഴും ബ്രെസിയയിലെ സാന്തി നസരോ ഇ സെൽസോയുടെ പള്ളിയിലാണ്.
അതേസമയം രണ്ട് അപ്പർ റൗണ്ടലുകളും (ഗബ്രിയേൽ ആന്റ് വിർജിൻ മേരി ഫോമിംഗ് ആൻ അനൻസിയേഷൻ) പ്രെഡെല്ലയും (അഡോറേഷൻ ഓഫ് ദി ഷെപേർഡ്സ്) ഒരേ പള്ളിയുടെ റെക്ടറിയിലാണ്.
അവലംബം ↑ (in Italian) Pier Virgilio Begni Redona, Alessandro Bonvicino - Il Moretto da Brescia , Editrice La Scuola, Brescia 1988, p 278
കൊറോനാഡൊ
കൊറോനാഡോ , അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയിയിലെ സാൻ ഡിയേയോ കൗണ്ടി യിൽ, സാൻ ഡിയേയോ നഗരമദ്ധ്യത്തിൽനിന്ന് സാൻ ഡിയേഗോ ഉൾക്കടലിനു മറുവശത്തായി സ്ഥിതിചെയ്യുന്ന ഒരു റിസോർട്ട് നഗരമാണ്.
1880 കളിലാണ് ഈ നഗരം സ്ഥാപിക്കപ്പെട്ടത്.
2000 ലെ സെൻസസിലെ ജനസംഖ്യയായ 24,100 ൽ നിന്നും 2010 ലെ സെൻസസ് അനുസരിച്ച് ജനസംഖ്യ 24,697 ആയി വർദ്ധിച്ചിരുന്നു.